Tumbesas
Tumbesas (isp. Tumbes, keč. Tumpis) – miestas Peru šiaurės rytuose, netoli Ramiojo vandenyno pakrantės, prie Tumbeso upės; departamento centras. Yra Cap. FAP Pedro Canga Rodríguez oro uostas, praeina Panamerikos plentas, yra Puerto Pisaro avanportas. Prekybinis centras. Verčiamasi maisto, tekstilės pramone. Veikia Tumbeso valstybinis universitetas, dvi ligoninės. Yra XVII a. Šv. Mykolo katedra, ginklų aikštė, miesto apylinkėse yra Tumbeso deltos mangrovių sąžalynai (draustinis), jūros pakrantėje – turistų mėgiami paplūdimiai.